钦定古今图书集成/明伦汇编/闺媛典/第127卷 > 徐伯龙妻夏氏
## 钦定古今图书集成/明伦汇编/闺媛典/第127卷 > 徐伯龙妻夏氏

按《处州府志》：“夏氏名淑荣，徐伯龙妻。元季，夫死于贼，
夏年二十一，贼党有宋茂四者，欲强娶之，夏闻叹曰：
‘夫被杀，尚未之报，今反胁我’。遂引刀断髻掷地曰：‘吾
头可断，吾身不可辱，复来吾当以头与之’。贼不敢犯。
自是不茹荤酒，事姑育幼，三十馀年，节操益坚。寿六
十卒。洪武间，刘诚意为之传。至嘉靖间，御史舒汀表”
其门。